erhwenkuo/poetry-chinese-zhtw huggingface dataset:
山行
作者：戴叔倫（唐）

山行分曙色，一路見人稀。野鳥啼還歇，林花墮不飛。雲迷棲鶴寺，水澀釣魚磯。回首天將暝，逢僧話未歸。
春日訪山人
作者：戴叔倫（唐）

遠訪山中客，分泉謾煮茶。相攜林下坐，共惜鬢邊華。歸路逢殘雨，沿溪見落花。候門童子問，遊樂到誰家。
臥病
作者：戴叔倫（唐）

門掩青山臥，莓苔積雨深。病多知藥性，客久見人心。眾鳥趨林健，孤蟬抱葉吟。滄洲詩社散，無夢盍朋簪。
贈月溪羽士
作者：戴叔倫（唐）

月明溪水上，誰識步虛聲。夜靜金波冷，風微玉練平。自知塵夢遠，一洗道心清。更弄瑤笙罷，秋空鶴又鳴。
贈行腳僧
作者：戴叔倫（唐）

補衲隨緣住，難違塵外蹤。木杯能渡水，鐵缽肯降龍。到處棲雲榻，何年臥雪峰。知師歸日近，應偃舊房松。
重遊長真寺
作者：戴叔倫（唐）

同到長真寺，青山四面同。鳥啼花竹暗，人散戶庭空。蒲澗千年雨，松門午夜風。舊遊悲往日，回首各西東。
晚望
作者：戴叔倫（唐）

山氣碧氤氳，深林帶夕曛。人歸孤嶂晚，犬吠隔溪雲。杉竹何年種，煙塵此地分。桃源寧異此，猶恐世間聞。
寄贈翠巖奉上人
作者：戴叔倫（唐）

蘭若倚西岡，年深松桂長。似聞葛洪井，還近贊公房。掛衲雲林淨，翻經石榻涼。下方一回首，煙露日蒼蒼。
過龍灣五王閣訪友人不遇
作者：戴叔倫（唐）

野橋秋水落，江閣暝煙微。白日又欲午，高人猶未歸。青林依古塔，虛館靜柴扉。坐久思題字，翻憐柿葉稀。
與友人過山寺
作者：戴叔倫（唐）

共有春山興，幽尋此日同。談詩訪靈徹，入社愧陶公。竹暗閒房雨，茶香別院風。誰知塵境外，路與白雲通。
賦得古井送王明府
作者：戴叔倫（唐）

古井庇幽亭，涓涓一竇明。仙源通海水，靈液孕山精。久旱寧同涸，長年只自清。欲彰貞白操，酌獻使君行。
送耿十三湋複往遼海
作者：戴叔倫（唐）

仗劍萬裡去，孤城遼海東。旌旗愁落日，鼓角壯悲風。野迥邊塵息，烽消戍壘空。轅門正休暇，投策拜元戎。
寄禪師寺華上人次韻三首
作者：戴叔倫（唐）

百年渾是客，白髮總盈顛。佛國三秋別，雲臺五色連。朝盤香積飯，夜甕落花泉。遙憶談玄地，月高人未眠。禪心如落葉，不逐曉風顛。猊坐翻蕭瑟，皋比喜接連。芙蓉開紫霧，湘玉映清泉。白晝談經罷，閑從石上眠。德士名難避，風流學濟顛。禮羅加璧至，薦鶚與雲連。塵世休飛錫，松林且枕泉。近聞離講席，聽雨半山眠。
獨坐
作者：戴叔倫（唐）

白髮懷閩嶠，丹心戀薊門。官閑勝道院，宅遠類荒村。二月霜花薄，群山雨氣昏。東菑春事及，好向野人論。
李大夫見贈因之有呈
作者：戴叔倫（唐）

何言訪衰疾，旌旆重淹留。謝禮誠難答，裁詩豈易酬。江清寒照動，山迥野雲秋。一醉龍沙上，終歡勝舊遊。
長沙送梁副端歸京
作者：戴叔倫（唐）

奏書歸闕下，祖帳出湘東。滿座他鄉別，何年此會同。藉芳憐岸草，聞笛怨江風。且莫乘流去，心期在醉中。
和尉遲侍郎夏杪聞蟬
作者：戴叔倫（唐）

楚人方苦熱，柱史獨聞蟬。晴日暮江上，驚風一葉前。蕩搖清管雜，幽咽野風傳。旅舍聞君聽，無由更晝眠。
和李相公勉晦日蓬池遊宴
作者：戴叔倫（唐）

高會吹臺中，新年月桂空。貂蟬臨野水，旌旆引春風。細草縈斜岸，纖條出故叢。微文複看獵，甯與解神同。
彭婆館逢韋判官使還
作者：戴叔倫（唐）

受辭分路遠，會府見君稀。雨雪經年去，軒車此日歸。暮春愁見別，久客順相依。寂寞伊川上，楊花空自飛。
酬別劉九郎評事傳經同泉字
作者：戴叔倫（唐）

舉袂掩離弦，枉君愁思篇。忽驚池上鷺，下嚥隴頭泉。對牖牆陰滿，臨扉日影圓。賴聞黃太守，章句此中傳。
漢南遇方評事
作者：戴叔倫（唐）

移家住漢陰，不復問華簪。貰酒宜城近，燒田夢澤深。暮山逢鳥入，寒水見魚沈。與物皆無累，終年愜本心。
湘中懷古
作者：戴叔倫（唐）

昔人從逝水，有客吊秋風。何意千年隔，論心一日同。楚亭方作亂，漢律正酬功。倏忽桑田變，讒言亦已空。
京口懷古
作者：戴叔倫（唐）

大江橫萬裡，古渡渺千秋。浩浩波聲險，蒼蒼天色愁。三方歸漢鼎，一水限吳州。霸國今何在，清泉長自流。
逢友生言懷
作者：戴叔倫（唐）

安親非避地，羈旅十餘年。道長時流許，家貧故舊憐。相逢今歲暮，遠別一方偏。去住俱難說，江湖正渺然。
長門怨
作者：戴叔倫（唐）

自憶專房寵，曾居第一流。移恩向他處，暫妒不容收。夜靜管絃絕，月明宮殿秋。空將舊時意，長望鳳凰樓。
郊園即事寄蕭侍郎
作者：戴叔倫（唐）

衰鬢辭餘秩，秋風入故園。結茅成暖室，汲井及清源。鄰裡桑麻接，兒童笑語喧。終朝非役役，聊寄遠人言。
贈韋評事攢
作者：戴叔倫（唐）

與道共浮沈，人間歲月深。是非園吏夢，憂喜塞翁心。細草誰開徑，芳條自結陰。由來居物外，無事可抽簪。
送少微上人入蜀
作者：戴叔倫（唐）

十方俱是夢，一念偶尋山。望剎經巴寺，持瓶向蜀關。亂猿心本定，流水性長閑。世俗多離別，王城幾日還。
送道虔上人遊方
作者：戴叔倫（唐）

律儀通外學，詩思入禪關。煙景隨緣到，風姿與道閑。貫花留靜室，咒水度空山。誰識浮雲意，悠悠天地間。
送嵩律師頭陀寺
作者：戴叔倫（唐）

相傳五部學，更有一人成。此日靈山去，何方半座迎。麻衣逢雪暖，草履躡雲輕。若見中林石，應知第四生。
舟中見雨
作者：戴叔倫（唐）

今夜初聽雨，江南杜若青。功名何鹵莽，兄弟總凋零。夢遠愁蝴蝶，情深愧鶺鴒。撫孤終日意，身世尚流萍。
送僧南歸
作者：戴叔倫（唐）

兵塵猶澒洞，僧舍亦徵求。師向江南去，予方轂下留。風霜兩足白，宇宙一身浮。歸及梅花發，題詩寄隴頭。
江幹
作者：戴叔倫（唐）

江幹望不極，樓閣影繽紛。水氣多為雨，人煙遠是雲。予生何濩落，客路轉辛勤。楊柳牽愁思，和春上翠裙。
過友人隱居
作者：戴叔倫（唐）

瀟灑絕塵喧，清溪流繞門。水聲鳴石瀨，蘿影到林軒。地靜留眠鹿，庭虛下飲猿。春花正夾岸，何必問桃源。
宿天竺寺曉發羅源
作者：戴叔倫（唐）

黃昏投古寺，深院一燈明。水砌長杉列，風廊敗葉鳴。山雲留別偈，王事速歸程。迢遞羅源路，輕輿候曉行。
留宿羅源西峰寺示輝上人
作者：戴叔倫（唐）

一宿西峰寺，塵煩暫覺清。遠林生夕籟，高閣起鐘聲。山寂僧初定，廊深火自明。雖雲殊出處，聊與說無生。
題橫山寺
作者：戴叔倫（唐）

偶入橫山寺，湖山景最幽。露涵松翠濕，風湧浪花浮。老衲供茶碗，斜陽送客舟。自緣歸思促，不得更遲留。
泛舟
作者：戴叔倫（唐）

風軟扁舟穩，行依綠水堤。孤尊秋露滑，短棹晚煙迷。夜靜月初上，江空天更低。飄飄信流去，誤過子猷溪。
宿靈巖寺
作者：戴叔倫（唐）

馬疲盤道峻，投宿入招提。雨急山溪漲，雲迷嶺樹低。涼風來殿角，赤日下天西。偃腹虛簷外，林空鳥恣啼。
江上別劉駕
作者：戴叔倫（唐）

天涯芳草遍，江路又逢春。海月留人醉，山花笑客貧。離杯傾祖帳，徵騎逐行塵。回首風流地，登臨少一人。
南軒
作者：戴叔倫（唐）

野居何處是，軒外一橫塘。座納燻風細，簾垂白日長。面山如對畫，臨水坐流觴。更愛閑花木，欣欣得向陽。
泊雁
作者：戴叔倫（唐）

泊雁鳴深渚，收霞落晚川。柝隨風斂陣，樓映月低弦。漠漠汀帆轉，幽幽岸火然。壑危通細路，溝曲繞平田。
巡諸州漸次空靈戍
作者：戴叔倫（唐）

寒盡鴻先至，春回客未歸。蚤知名是病，不敢繡為衣。霧積川原暗，山多郡縣稀。明朝下湘岸，更逐鷓鴣飛。
潭州使院書情寄江夏賀蘭副端
作者：戴叔倫（唐）

雲雨一蕭散，悠悠關複河。俱從泛舟役，近隔洞庭波。楚水去不盡，秋風今又過。無因得相見，卻恨寄書多。
過柳州
作者：戴叔倫（唐）

地盡江南戍，山分桂北林。火雲三月合，石路九疑深。暗穀隨風過，危橋共鳥尋。羈魂愁似絕，不復待猿吟。
經巴東嶺
作者：戴叔倫（唐）

巴山不可上，徒馭亦裴回。舊棧歌難度，朝雲濕未開。瀑泉飛雪雨，驚獸走風雷。此去無停候，徵人幾日回。
過申州
作者：戴叔倫（唐）

萬人曾戰死，幾處見休兵。井邑初安堵，兒童未長成。涼風吹古木，野火入殘營。牢落千餘裡，山空水複清。
次下牢韻
作者：戴叔倫（唐）

獨立荒亭上，蕭蕭對晚風。天高吳塞闊，日落楚山空。猿叫三聲斷，江流一水通。前程千萬裡，一夕宿巴東。
潘處士宅會別
作者：戴叔倫（唐）

相邀寒影晚，惜別故山空。鄰裡疏林在，池塘野水通。十年難遇後，一醉幾人同。複此悲行子，蕭蕭逐轉蓬。
暮春沐發晦日書懷寄韋功曹渢李錄事從訓王少府純
作者：戴叔倫（唐）

朝沐敞南闈，盤跚待日晞。持梳發更落，覽鏡意多違。吾友見嘗少，春風去不歸。登高取一醉，猶可及芳菲。
長安早春贈萬評事
作者：戴叔倫（唐）

春風歸戚裡，曉日上花枝。清管新鶯發，重門細柳垂。經過千騎客，調笑五陵兒。何事靈臺客，狂歌自不知。
留別宋處士
作者：戴叔倫（唐）

留歡方繼燭，此會豈他人。鄉裡遊從舊，兒童內外親。夜深愁不醉，老去別何頻。莫折園中柳，相看惜暮春。
留別道州李使君圻
作者：戴叔倫（唐）

瀧路下丹徼，郵童揮畫橈。山回千騎隱，雲斷兩鄉遙。漁滬擁寒溜，佘田落遠燒。維舟更相憶，惆悵坐空宵。
將遊東都留別包諫議
作者：戴叔倫（唐）

衰客慚墨綬，素舸逐秋風。雲雨恩難報，江湖意已終。縣當仙洞口，路出故園東。唯有新離恨，長留夢寐中。
灞岸別友
作者：戴叔倫（唐）

車馬去遲遲，離言未盡時。看花一醉別，會面幾年期。樵路高山館，漁洲楚帝祠。南登回首處，猶得望京師。
臨川從事還別崔法曹
作者：戴叔倫（唐）

謬官辭獲免，濫獄會平反。遠與故人別，龍鍾望所言。陰天寒不雨，古木夜多猿。老病北歸去，餘年學灌園。
海上別薛舟
作者：戴叔倫（唐）

行旅悲搖落，風波厭別離。客程秋草遠，心事故人知。暮鳥翻江岸，徵徒起路岐。自應無定所，還似欲相隨。
婺州路別錄事
作者：戴叔倫（唐）

府中相見少，江上獨行遙。會日起離恨，新年別舊僚。春雲猶伴雪，寒渚未通潮。回首群山暝，思君轉寂寥。
建中癸亥歲奉天除夜宿武當山北茅平村
作者：戴叔倫（唐）

歲除日又暮，山險路仍新。驅傳迷深谷，瞻星記北辰。古亭聊假寐，中夜忽逢人。相問皆嗚咽，傷心不待春。
京口送皇甫司馬副端曾舒州辭滿歸去東都
作者：戴叔倫（唐）

潮水忽複過，雲帆儼欲飛。故園雙闕下，左宦十年歸。晚景照華髮，涼風吹繡衣。淹留更一醉，老去莫相違。
送李審之桂州謁中丞叔
作者：戴叔倫（唐）

知音不可遇，才子向天涯。遠水下山急，孤舟上路賒。亂雲收暮雨，雜樹落疏花。到日應文會，風流勝阮家。
送王翁信及第歸江東舊隱
作者：戴叔倫（唐）

南行無俗侶，秋雁與寒雲。野趣自多愜，名香日總聞。吳山中路斷，浙水半江分。此地登臨慣，含情一送君。
送李明府之任
作者：戴叔倫（唐）

身為百里長，家寵五諸侯。含笑聽猿狖，搖鞭望鬥牛。梅花堪比雪，芳草不知秋。別後南風起，相思夢嶺頭。
送郭太祝中孚歸江東
作者：戴叔倫（唐）

鄉人去欲盡，北雁又南飛。京洛風塵久，江湖音信稀。舊山知獨往，一醉莫相違。未得辭羈旅，無勞問是非。
新秋夜寄江右友人
作者：戴叔倫（唐）

遙夜獨不寐，寂寥蓬戶中。河明五陵上，月滿九門東。舊知親友散，故園江海空。懷歸正南望，此夕起秋風。
清明日送鄧芮二子還鄉
作者：戴叔倫（唐）

鐘鼓喧離日，車徒促夜裝。曉廚新變火，輕柳暗翻霜。傳鏡看華髮，持杯話故鄉。每嫌兒女淚，今日自沾裳。
送謝夷甫宰餘姚縣
作者：戴叔倫（唐）

君去方為宰，干戈尚未銷。邑中殘老小，亂後少官僚。廨宇經兵火，公田沒海潮。到時應變俗，新政滿餘姚。
送柳道時餘北還
作者：戴叔倫（唐）

徵役各異路，煙波同旅愁。輕橈上桂水，大艑下揚州。何處成後會，今朝分舊遊。離心比楊柳，蕭颯不勝秋。
送萬戶曹之任揚州便歸舊隱
作者：戴叔倫（唐）

擬歸雲壑去，聊寄宦名中。俸祿資生事，文章實國風。聽潮回楚浪，看月照隋宮。儻有登樓望，還應伴庾公。
送李長史縱之任常州
作者：戴叔倫（唐）

不與名利隔，且為江漢遊。吳山本佳麗，謝客舊淹留。狹道通陵口，貧家住蔣州。思歸複怨別，寥落詎關秋。
南賓送蔡侍禦遊蜀
作者：戴叔倫（唐）

巴江秋欲盡，遠別更淒然。月照高唐峽，人隨賈客船。積雲藏嶮路，流水促行年。不料相逢日，空悲尊酒前。
送崔拾遺峒江淮訪圖書
作者：戴叔倫（唐）

九門思諫議，萬裡採風謠。關外逢秋月，天涯過晚潮。雁來雲杳杳，木落浦蕭蕭。空怨他鄉別，回舟暮寂寥。
九日送洛陽李丞之任
作者：戴叔倫（唐）

為文通絕境，從宦及良辰。洛下知名早，腰邊結綬新。且傾浮菊酒，聊拂染衣塵。獨恨滄波侶，秋來別故人。
奉陪李大夫九日宴龍沙
作者：戴叔倫（唐）

邦君採菊地，近接旅人居。一命招衰疾，清光照裡閭。去官慚比謝，下榻貴同徐。莫怪沙邊倒，偏沾杯酌餘。
送車參軍江陵
作者：戴叔倫（唐）

槐花落盡柳陰清，蕭索涼天楚客情。海上舊山無的信，公子道存知不棄，欲依劉表住南荊。
遊清溪蘭若
作者：戴叔倫（唐）

西看疊嶂幾千重，秀色孤標此一峰。丹灶久閑荒宿草，遠對白雲幽隱在，年年不離舊杉松。
贈史開府
作者：戴叔倫（唐）

南天胡馬獨悲嘶，白首相逢話鼓鼙。野戰頻年沙朔外，早晚瑤階歸伏奏，獨能畫地取關西。
登樓望月寄鳳翔李少尹
作者：戴叔倫（唐）

陌上涼風槐葉凋，夕陽清露濕寒條。登樓望月楚山迥，軒轅不重無名客，此地還能訪寂寥。
和汴州李相公勉人日喜春
作者：戴叔倫（唐）

年來日日春光好，今日春光好更新。獨獻菜羹憐應節，東合此時聞一曲，翻令和者不勝春。
奉酬盧端公飲後贈諸公見示之作
作者：戴叔倫（唐）

佐幕臨戎旌旆間，五營無事萬家閑。風吹楊柳漸拂地，當時不敢辭先醉，誤逐群公倒載還。
贈司空拾遺
作者：戴叔倫（唐）

侍臣何事辭雲陛，江上彈冠見雪花。望闕未承丹鳳詔，高館更容塵外客，仍令歸去待瓊華。
越溪村居
作者：戴叔倫（唐）

年來橈客寄禪扉，多話貧居在翠微。黃雀數聲催柳變，負米到家春未盡，風蘿閑掃釣魚磯。
贈韓道士
作者：戴叔倫（唐）

日暮秋風吹野花，上清歸客意無涯。桃源寂寂煙霞閉，東城南陌頻相見，應是壺中別有家。
寄萬德躬故居
作者：戴叔倫（唐）

日暮山風吹女蘿，故人舟楫定如何。呂仙祠下寒砧急，何時醉把黃花酒，聽爾南征長短歌。
寄司空曙
作者：戴叔倫（唐）

細雨柴門生遠愁，向來詩句若為酬。林花落處頻中酒，可能相別還相憶，莫遣楊花笑白頭。
過故人陳羽山居
作者：戴叔倫（唐）

向來攜酒共追攀，此日看雲獨未還。不見山中人半載，卻望夏洋懷二妙，滿崖霜樹曉斑斑。
吊暢當
作者：戴叔倫（唐）

萬裡江南一布衣，早將佳句動京畿。徒聞子敬遺琴在，玉堂知己能銘述，猶得精魂慰所依。
寄劉禹錫
作者：戴叔倫（唐）

謝相園西石徑斜，知君習隱暫為家。有時出郭行芳草，五年不見西山色，悵望浮雲隱落霞。
寄孟郊
作者：戴叔倫（唐）

亂餘城郭怕經過，到處閑門長薜蘿。用世空悲聞道淺，石上幽期春又暮，何時載酒聽高歌。
贈徐山人
作者：戴叔倫（唐）

亂餘山水半凋殘，江上逢君春正闌。針自指南天窅窅，回首風塵千裡外，故園煙雨五峰寒。
過賈誼舊居
作者：戴叔倫（唐）

楚鄉卑濕歎殊方，鵩賦人非宅已荒。謾有長書憂漢室，過客不須頻太息，鹹陽宮殿亦淒涼。
宮詞
作者：戴叔倫（唐）

紫禁迢迢宮漏鳴，夜深無語獨含情。春風鸞鏡愁中影，貞心一任蛾眉妒，買賦何須問馬卿。
漢宮人入道
作者：戴叔倫（唐）

蕭蕭白髮出宮門，羽服星冠道意存。霄漢九重辭鳳闕，回首吹簫天上伴，上陽花落共誰言。
二靈寺守歲
作者：戴叔倫（唐）

守歲山房迥絕緣，燈光香灺共蕭然。無人更獻椒花頌，憂心悄悄渾忘寐，坐待扶桑日麗天。
暮春感懷
作者：戴叔倫（唐）

杜宇聲聲喚客愁，故園何處此登樓。落花飛絮成春夢，東皇去後韶華盡，老圃寒香別有秋。四十無聞懶慢身，放情丘壑任天真。悠悠往事杯中物，山花水鳥皆知己，百遍相過不厭貧。
哭朱放
作者：戴叔倫（唐）

幾年湖海挹餘芳，豈料蘭摧一夜霜。人世空傳名耿耿，最是不堪回首處，九泉煙冷樹蒼蒼。
酬盩厔耿少府湋見寄
作者：戴叔倫（唐）

方丈蕭蕭落葉中，暮天深巷起悲風。流年不盡人自老，遙聞相訪頻逢雪，一醉寒宵誰與同。
贈慧上人
作者：戴叔倫（唐）

仙槎江口槎溪寺，幾度停舟訪未能。自恨頻年為遠客，何日卻飛真錫返，故人丘木翳寒藤。
漸至涪州先寄王員外使君縱
作者：戴叔倫（唐）

文教通夷俗，均輸問火田。江分巴字水，樹入夜郎煙。毒瘴含秋氣，陰崖蔽曙天。路難空計日，身老不由年。將命寧知遠，歸心詎可傳。星郎複何意，出守五溪邊。
和河南羅主簿送校書兄歸江南
作者：戴叔倫（唐）

兄弟泣殊方，天涯指故鄉。斷雲無定處，歸雁不成行。草莽人煙少，風波水驛長。上虞親渤澥，東楚隔瀟湘。古戍陰傳火，寒蕪曉帶霜。海門潮灩灩，沙岸荻蒼蒼。京輦辭芸閣，蘅芳憶草堂。知君始寧隱，還緝舊荷裳。
曉聞長樂鐘聲
作者：戴叔倫（唐）

漢苑鐘聲早，秦郊曙色分。霜淩萬戶徹，風散一城聞。已啟蓬萊殿，初朝鴛鷺群。虛心方應物，大扣欲幹雲。近雜雞人唱，新傳鳧氏文。能令翰苑客，流聽思氛氳。
聽霜鐘
作者：戴叔倫（唐）

渺渺飛霜夜，寥寥遠岫鐘。出雲疑斷續，入戶乍舂容。度枕頻驚夢，隨風幾韻松。悠揚來不已，杳靄去何從。彷彿煙嵐隔，依稀巖嶠重。此時聊一聽，餘響繞千峰。
同前
作者：戴叔倫（唐）

寥亮來豐嶺，分明辨古鐘。應霜如自擊，中節每相從。靜聽非閑扣，潛應蘊聖蹤。風間時斷續，雲外更舂容。虛警和清籟，雄鳴隔亂峰。因知諭知己，感激更難逢。
頌魯
作者：蘇拯（唐）

天推魯仲尼，周遊布典墳。遊遍七十國，不令遇一君。一國如一遇，單車不轉輪。良由至化力，為國不為身。禮樂行未足，邅回厄於陳。禮樂今有餘，袞旒當聖人。傷哉絕糧議，千載誤云云。
醫人
作者：蘇拯（唐）

古人醫在心，心正藥自真。今人醫在手，手濫藥不神。我願天地爐，多銜扁鵲身。遍行君臣藥，先從凍餒均。自然六合內，少聞貧病人。
西施
作者：蘇拯（唐）

吳王從驕佚，天產西施出。豈徒伐一人，所希救群物。良由上天意，惡盈戒奢侈。不獨破吳國，不獨生越水。在周名褒姒，在紂名妲己。變化本多塗，生殺亦如此。君王政不修，立地生西子。
金谷園
作者：蘇拯（唐）

積金累作山，山高小於址。栽花比綠珠，花落還相似。徒有敵國富，不能買東市。徒有絕世容，不能樓上死。只此上高樓，何如在平地。
巫山
作者：蘇拯（唐）

昔時亦雲雨，今時亦雲雨。自是荒淫多，夢得巫山女。從來聖明君，可聽妖魅語。只今峰上雲，徒自生容與。
賈客
作者：蘇拯（唐）

長帆掛短舟，所願疾如箭。得喪一驚飄，生死無良賤。不謂天不佑，自是人苟患。嘗言海利深，利深不如淺。
狡兔行
作者：蘇拯（唐）

秋來無骨肥，鷹犬遍原野。草中三穴無處藏，
長城
作者：蘇拯（唐）

嬴氏設防胡，烝沙築冤壘。蒙公取勳名，豈算生民死。運畚力不禁，碎身砂磧裡。黔黎欲半空，長城舂未已。皇天潛鼓怒，力化一女子。遂使萬雉崩，不盡數行淚。自古進身者，本非陷物致。當時文德修，不到三世地。
織婦女
作者：蘇拯（唐）

伊餘盡少女，一種飾螓首。徒能事機杼，與之作歌舞。歌舞片時間，黃金翻袖取。只看舞者樂，豈念織者苦。感此嘗憶古人言，一婦不織天下寒。
古塞下
作者：蘇拯（唐）

百戰已休兵，寒雲愁未歇。血染長城沙，馬踏徵人骨。早得用蛾眉，免陷邊戍卒。始知髦頭星，不在彎弓沒。
水旱禱
作者：蘇拯（唐）

禱祈勿告天，酒漿勿澆地。陰陽和也無妖氣，
鄒律
作者：蘇拯（唐）

鄒律暖燕穀，青史徒編錄。人心不變遷，空吹閑草木。世患有三惑，爾律莫能抑。邊苦有長徵，爾律莫能息。斯術未濟時，斯律亦何益。爭如至公一開口，
蜘蛛諭
作者：蘇拯（唐）

春蠶吐出絲，濟世功不絕。蜘蛛吐出絲，飛蟲成聚血。蠶絲何專利，爾絲何專孽。映日張網羅，遮天亦何別。儻居要地門，害物可堪說。網成雖福己，網敗還禍爾。小人與君子，利害一如此。
獵犬行
作者：蘇拯（唐）

獵犬未成行，狐兔無奈何。獵犬今盈群，狐兔依舊多。自爾初跳躍，人言多拏躩。常指天外狼，立可口中嚼。骨長毛衣重，燒殘煙草薄。狡兔何曾擒，時把家雞捉。食盡者飯翻，增養者惡壯。可嗟獵犬壯復壯，
斷火謠
作者：蘇拯（唐）

誰謂之推賢，於世何功果。絕爾晉侯交，禁我唐虞火。國閉檀榆煙，大禮成隳墮。暗室枯槁飯，冷面相看坐。陽升既非佑，陰伏若為佐。焉凍群生腹，將止天下禍。但究冤濫刑，天道無不可。鄙哉前朝翊贊臣，
思婦吟
作者：蘇拯（唐）

秋風雁又歸，邊信一何早。攬衣出門望，落葉滿長道。一從秉箕帚，十載孤懷抱。可堪日日醉寵榮，
雉兔者
作者：蘇拯（唐）

所獵一何酷，終年耗林麓。飛走如未空，貪殘豈知足。嘗聞獵書史，可以鑒榮辱。嘗聞獵賢良，可以霸邦國。如何縱網羅，空成肥骨肉。和濟俱不聞，曷所禳顛覆。誰能為扣天地爐，鑄此傷生其可乎！
藥草
作者：蘇拯（唐）

天子恤疲瘵，坤靈奉其職。年年濟世功，貴賤相兼植。因產眾草中，所希採者識。一枝當若神，千金亦何直。生草不生藥，無以彰士德。生藥不生草，無以彰奇特。國忠在臣賢，民患憑藥力。靈草猶如此，賢人豈多得。
凡草誡
作者：蘇拯（唐）

野草凡不凡，亦應生和出。鋤夫耘藥欄，根不留其一。良田本蕪穢，著地成棄物。人生行不修，何門可容膝。不唯不爾容，得無凡草嫉。賢愚偃仰間，鑒之宜日日。
明禁忌
作者：蘇拯（唐）

陰陽家有書，蔔築多禁忌。土中若有神，穴處何無祟。我識先賢意，本誡驕侈地。恣欲創樓臺，率情染朱翠。四面興土功，四時妨農事。可以沒兇災，四隅通一二。一年省修營，萬民停困躓。動若契於理，福匪神之遺。動若越於常，禍乃身之致。神在虛無間，土中非神位。
傷彩飾
作者：蘇拯（唐）

朝見亦光彩，暮見亦光彩。一旦風雨飄，十分無一在。爾形才似削，爾貌不如昨。本為是凡姿，誰教染丹雘。虛飾片時間，天意以為惡。物假猶如此，人假爭堪作。
世迷
作者：蘇拯（唐）

烏兔日夜行，與人運枯榮。為善不常缺，為惡不常盈。天道無阿黨，人心自覆傾。所以多遷變，寧合天地情。我願造化手，莫放狐兔走。恣海產珍奇，縱地生花柳。美者一齊美，醜者一齊醜。民心歸大樸，戰爭亦何有。
鴟梟
作者：蘇拯（唐）

為害未為害，其如汙物類。斯言之一玷，流傳極天地。良木不得棲，清波不得戲。曾戲水堪疑，曾棲樹終棄。天不殲爾族，與夫惡相濟。地若默爾聲，與夫妖為諱。一時懷害心，千古不能替。傷哉醜行人，茲禽亦為譬。
山中道者
作者：蘇拯（唐）

筇杖六尺許，坐石流泉所。舉頭看古松，似對仙鶴語。是時天氣清，四迥無塵侶。顧我笑相迎，知有丹砂異。
漁人
作者：蘇拯（唐）

垂竿朝與暮，披蓑臥橫楫。不問清平時，自樂滄波業。長畏不得閒，幾度避遊畋。當笑釣臺上，逃名名卻傳。
聞猿
作者：蘇拯（唐）

秋風颯颯猿聲起，客恨猿哀一相似。漫向孤危驚客心，何曾解入笙歌耳。
經馬嵬坡
作者：蘇拯（唐）

一從殺貴妃，春來花無意。此地縱千年，土香猶破鼻。寵既出常理，辱豈同常死。一等異於眾，傾覆皆如此。
經鶴臺
作者：蘇拯（唐）

築臺非謂賢，獨聚乘軒鶴。六馬不能馭，九皋欲何託。一旦敵兵來，萬民同隕濩。如何警露禽，不似銜環雀。一物慾誤時，眾類皆成惡。至今臺基上，飛鳥不至泊。
寄遠
作者：蘇拯（唐）

遊子雖惜別，一去何時見。飛鳥猶戀巢，萬裡亦何遠。妾願化為霜，日日下河梁。若能侵鬢色，先染薄情郎。
觀山燈獻徐尚書
作者：段成式（唐）

風杪影淩亂，露輕光陸離。如霞散仙掌，似燒上峨嵋。道樹千花發，扶桑九日移。因山成眾像，不復藉蟠螭。湧出多寶塔，往來飛錫僧。分明三五月，傳照百千燈。馴狖移高柱，慶雲遮半層。夜深寒焰白，猶自綴金繩。磊落風初定，輕明雲乍妨。疏中搖月彩，繁處雜星芒。火樹枝柯密，燭龍鱗甲張。窮愁讀書者，應得假餘光。
和徐商賀盧員外賜緋
作者：段成式（唐）

雲雨軒懸鶯語新，一篇佳句佔陽春。銀黃年少偏欺酒，莫辭倒載吟歸去，看欲東山又吐茵。
河出榮光
作者：段成式（唐）

符命自陶唐，吾君應會昌。千年清德水，九折滿榮光。極岸浮佳氣，微波照夕陽。澄輝明貝闕，散彩入龍堂。近帶關雲紫，遙連日道黃。馮夷矜海若，漢武貴宣房。漸沒孤槎影，仍呈一葦航。撫躬悲未濟，作頌喜時康。
哭李群玉
作者：段成式（唐）

曾話黃陵事，今為白日催。老無兒女累，誰哭到泉臺。
寄溫飛卿箋紙
作者：段成式（唐）

三十六鱗充使時，數番猶得裹相思。待將袍襖重抄了，盡寫襄陽播掿詞。
題石泉蘭若
作者：段成式（唐）

矗竹為籬松作門，石楠陰底藉芳蓀。方袍近日少平叔，注得逍遙無處論。
怯酒贈周繇
作者：段成式（唐）

大白東西飛正狂，新芻石凍雜梅香。詩中反語常回避，尤怯花前喚索郎。
牛尊師宅看牡丹
作者：段成式（唐）

洞裡仙春日更長，翠叢風翦紫霞芳。若為蕭史通家客，情願扛壺入醉鄉。
觀棋
作者：段成式（唐）

閑對弈楸傾一壺，黃羊枰上幾成都。他時謁帝銅池曉，便賭宣城太守無。
題僧壁
作者：段成式（唐）

有僧支頰撚眉毫，起就夕陽磨剃刀。到此既知閑最樂，俗心何啻九牛毛。
哭房處士
作者：段成式（唐）

獨上黃壇幾度盟，印開龍渥喜丹成。豈同叔夜終無分，空向人間著養生。
呈輪上人
作者：段成式（唐）

虎到前頭心不驚，殘陽擇蝨懶逢迎。東林水石未勝此，要假遠公方有名。
題谷隱蘭若三首
作者：段成式（唐）

風惹閑雲半谷陰，巖西隱者醉相尋。草衰乍覺徑增險，葉盡卻疑溪不深。鳥啄靈雛戀落暉，村情山趣頓忘機。丹成道士過門數，葉盡寒猿下嶺稀。風帶巢熊拗樹聲，老僧相引入雲行。半陂新路畬才了，一穀寒煙燒不成。
不赴光風亭夜飲贈周繇
作者：段成式（唐）

屏開屈膝見吳娃，蠻蠟同心四照花。奼女不愁難管領，斬新鉛裡得黃牙。
嘲元中丞
作者：段成式（唐）

鶯裡花前選孟光，東山逋客酒初狂。素娥畢竟難防備，燒得河車莫遣嘗。
寄周繇求人參
作者：段成式（唐）

少賦令才猶強作，眾醫多識不能呼。九莖仙草真難得，五葉靈根許惠無。
嘲飛卿七首
作者：段成式（唐）

曾見當壚一個人，入時裝束好腰身。少年花蒂多芳思，只向詩中寫取真。醉袂幾侵魚子纈，飄纓長罥鳳凰釵。知君欲作閒情賦，應願將身作錦鞋。翠蝶密偎金叉首，青蟲危泊玉釵梁。愁生半額不開靨，只為多情團扇郎。柳煙梅雪隱青樓，殘日黃鸝語未休。見說自能裁袙腹，不知誰更著帩頭。愁機懶織同心苣，悶繡先描連理枝。多少風流詞句裡，愁中空詠早環詩。燕支山色重能輕，南陽水澤鬥分明。不煩射雉先張翳，自有琴中威鳳聲。半歲愁中鏡似荷，牽環撩鬢卻須磨。花前不復抱瓶渴，月底還應琢刺歌。
柔卿解籍戲呈飛卿三首
作者：段成式（唐）

長擔犢車初入門，金牙新醞盈深樽。良人為漬木瓜粉，遮卻紅腮交午痕。最宜全幅碧鮫綃，自襞春羅等舞腰。未有長錢求鄴錦，且令裁取一團嬌。出意挑鬟一尺長，金為鈿鳥簇釵梁。鬱金種得花茸細，添入春衫領裡香。
戲高侍禦七首
作者：段成式（唐）

百媚城中一個人，紫羅垂手見精神。青琴仙子長教示，自小來來號阿真。七尺發猶三角梳，玳牛獨駕長簷車。曾城自有三青鳥，不要蓮東雙鯉魚。花恨紅腰柳妒眉，東鄰牆短不曾窺。猶憐最小分瓜日，奈許迎春得藕時。自等腰身尺六強，兩重危鬢盡釵長。欲燻羅薦嫌龍腦，須為尋求石葉香。別起青樓作幾層，斜陽幔卷鹿盧繩。厭裁魚子深紅纈，泥覓蜻蜓淺碧綾。詐嫌嚼貝磨衣鈍，私帶男錢壓鬢低。不獨邯鄲新嫁女，四枝鬟上插通犀。可羨羅敷自有夫，愁中漫捋白髭須。豹錢驄子能擎舉，兼著連幹許換無。
送僧二首
作者：段成式（唐）

形神不滅論初成，愛馬乘閑入帝京。四十三年虛過了，方知僧裡有唐生。想到頭陀最上方，桂陰猶認惠宗房。因行戀燒歸來晚，窗下猶殘一字香。
猿
作者：段成式（唐）

卻憶書齋值晚晴，挽枝閑嘯激蟬清。影沈巴峽夜巖色，蹤絕石塘寒瀨聲。
送穆郎中赴闕
作者：段成式（唐）

應念愁中恨索居，鸝歌聲裡且踟躕。若逢金馬門前客，為說虞卿久著書。
題商山廟
作者：段成式（唐）

偶出雲泉謁禮闈，篇章曾沐漢皇知。無謀靜國東歸去，羞過商山四老祠。
折楊柳七首
作者：段成式（唐）

枝枝交影鎖長門，嫩色曾沾雨露恩。鳳輦不來春欲盡，空留鶯語到黃昏。水殿年年佔早芳，柔條偏惹禦爐香。而今萬乘多巡狩，輦路無陰綠草長。玉樓煙薄不勝芳，金屋寒輕翠帶長。公子驊騮往何處，綠陰堪系紫遊韁。嫩葉初齊不耐寒，風和時拂玉欄幹。君王去日曾攀折，泣雨傷春翠黛殘。微黃才綻未成陰，繡戶珠簾相映深。長恨早梅無賴極，先將春色出前林。隋家堤上已成塵，漢將營邊不復春。只向江南並塞北，酒旗相伴惹行人。陌上河邊千萬枝，怕寒愁雨盡低垂。黃金穟短人多折，已恨東風不展眉。
哭李群玉
作者：段成式（唐）

酒裡詩中三十年，縱橫唐突世喧喧。明時不作禰衡死，傲盡公卿歸九泉。
漢宮詞二首
作者：段成式（唐）

歌舞初承恩寵時，六宮學妾畫蛾眉。君王厭世妾頭白，聞唱歌聲卻淚垂。二人能歌得進名，人言選入便光榮。豈知妃後多嬌妒，不許君前唱一聲。
醉中吟
作者：段成式（唐）

只愛糟床滴滴聲，長愁聲絕又醒醒。人間榮辱不常定，唯有南山依舊青。
桃源僧舍看花
作者：段成式（唐）

前年帝裡探春時，寺寺名花我盡知。今日長安已灰燼，忍能南國對芳枝。
和周繇見嘲
作者：段成式（唐）

才甘魚目並，藝怯馬蹄間。王謝初飛蓋，姬薑盡下山。縛雞方角逐，射雉豈開顏。亂翠移林色，狂紅照座殷。防梭齒雖在，乞帽鬢慚斑。儻恕相如瘦，應容累騎還。
和張希複詠宣律和尚袈裟
作者：段成式（唐）

南山披時寒夜中，一角不動毗嵐風。何人見此生慚愧，斷續猶應護得龍。
句
作者：段成式（唐）

高談敬風鑒，古貌怯冰稜。蝨暴妨歸夢，蟲喧徹曙更。夢裡思甘露，言中惜惠燈。新破毗曇義，相期蔔夜論。隨樵劫猿藏，隈石覷熊緣。捽胡雲彩落，疻面月痕消。擲履仙鳧起，撦衣蝴蝶飄。羞中含薄怒，顰裡帶餘嬌。醒後猶攘臂，歸時更折腰。狂夫自纓絕，眉勢倩人描。不願石郎戴笠，難甘玉女披衣。
早春
作者：劉威（唐）

曉來庭戶外，草樹似依依。一夜東風起，萬山春色歸。冰消泉派動，日暖露珠晞。已醞看花酒，嬌鶯莫預飛。
傷春感懷
作者：劉威（唐）

花飛惜不得，年長更堪悲。春盡有歸日，老來無去時。風前千片雪，鏡裡數莖絲。腸斷青山暮，獨攀楊柳枝。
閏三月
作者：劉威（唐）

三年皆一閏，此閏勝常時。莫怪花開晚，都緣春盡遲。節分炎氣近，律應蕙風移。夢得成蝴蝶，芳菲幸不遺。
早秋遊湖上亭
作者：劉威（唐）

危亭秋尚早，野思已無窮。竹葉一尊酒，荷香四座風。曉煙孤嶼外，歸鳥夕陽中。漸愛湖光冷，移舟月滿空。
宿漁家
作者：劉威（唐）

竹屋清江上，風煙四五家。水園分芰葉，鄰界認蘆花。雨到魚翻浪，洲回鳥傍沙。月明何處去，片片席帆斜。
旅中早秋
作者：劉威（唐）

金威生止水，爽氣遍遙空。草色蕭條路，槐花零落風。夜來萬裡月，覺後一聲鴻。莫問前程事，颯然沙上蓬。
早秋西歸有懷
作者：劉威（唐）

求歸方有計，惜別更堪愁。上馬江城暮，出郊山戍秋。暗銷何限事，白盡去年頭。莫怪頻惆悵，異鄉難再遊。
冬夜旅懷
作者：劉威（唐）

寒窗危竹枕，月過半床陰。嫩葉不歸夢，晴蟲成苦吟。酒無通夜力，事滿五更心。寂寞誰相似，殘燈與素琴。
塞上作
作者：劉威（唐）

蕭蕭隴水側，落日客愁中。古塞一聲笛，長沙千里風。鳥無棲息處，人愛戰爭功。數夜城頭月，彎彎如引弓。
秋日寄陳景孚秀才
作者：劉威（唐）

徵車日已遠，物候尚淒淒。風葉青桐落，露花紅槿低。心隨秦國遠，夢到楚山迷。卻恨銜蘆雁，秋飛不向西。
冬日送友人西歸
作者：劉威（唐）

北風吹別思，杳杳度雲山。滿望是歸處，一生猶未閑。知音方見譽，浮宦久相關。空有心如月，同居千里還。
感寓
作者：劉威（唐）

海竭山移歲月深，分明齊得世人心。顏回徒恨少成古，他年免似驪山鬼，信有蓬萊不可尋。
七夕
作者：劉威（唐）

烏鵲橋成上界通，千秋靈會此宵同。雲收喜氣星樓曉，採盤花閣無窮意，只在遊絲一縷中。
晚春陪王員外東塘遊宴
作者：劉威（唐）

水綠山青春日長，政成因暇泛回塘。初移柳岸笙歌合，一聲畫角嚴城暮，雲雨分時滿路光。
遊東湖黃處士園林
作者：劉威（唐）

偶向東湖更向東，數聲雞犬翠微中。遙知楊柳是門處，物情多與閑相稱，所恨求安計不同。
題許子正處士新池
作者：劉威（唐）

坐愛風塵日已西，功成得與化工齊。巧分孤島思何遠，那堪更到芙蓉拆，晚夕香聯桃李蹊。
旅懷
作者：劉威（唐）

物態人心漸渺茫，十年徒學釣滄浪。老將何面還吾土，無名無位卻無事，醉落烏紗臥夕陽。
早秋歸
作者：劉威（唐）

數口飄零身未回，夢魂遙斷越王臺。家書欲寄雁飛遠，茫茫歸路在何處，砧杵一聲心已摧。
歐陽示新詩因貽四韻
作者：劉威（唐）

沖戛瑤瓊得至音，數篇清越應南金。都由苦思無休日，欲知字字驚神鬼，一氣秋時試夜吟。
尉遲將軍
作者：劉威（唐）

天仗擁門希授鉞，重臣入夢豈安金。江河定後威風在，明妃若遇英雄世，青塚何由怨陸沉。
贈歐陽秀才
作者：劉威（唐）

桐上知音日下身，道光誰不仰清塵。偶來水館逢為客，權門要路應行遍，閑伴山夫一夜貧。
贈道者
作者：劉威（唐）

五雲深處有真仙，歲月催多卻少年。入郭不知今世事，時向人間深夜坐，鬼神長在藥囊邊。
贈道者
作者：劉威（唐）

道帔輕裾三島雲，綠髯長佔鏡中春。高風已駕祥鸞馭，儒生也愛長生術，不見人間大笑人。
遣懷寄歐陽秀才
作者：劉威（唐）

地上江河天上烏，百年流轉只須臾。平生閑過日將日，古來晚達人何限，莫笑空枝猶望蘇。
送元秀才入道
作者：劉威（唐）

不教榮樂損天機，願逐鸞皇次第飛。明月滿時開道帔，空有緘題報親愛，一千年後始西歸。
三閭大夫
作者：劉威（唐）

三閭一去湘山老，煙水悠悠痛古今。青史已書殷鑒在，再引離騷見微旨，肯教漁父會升沈。
傷曾秀才馬
作者：劉威（唐）

買得龍媒越水濆，輕桃細杏色初分。秋歸未過陽關日，臨軒振策休惆悵，坐致煙霄只在君。
噴玉泉冥會詩八首：白衣叟途中吟二首
作者：李玖（唐）

春草萋萋春水綠，野棠開盡飄香玉。繡嶺宮前鶴發人，猶唱開元太平曲。厭世逃名者，誰能答姓名。曾聞王樂否，眷取路傍情。
噴玉泉冥會詩八首：白衣叟述甘棠館西楹詩
作者：李玖（唐）

浮雲淒慘日微明，沉痛將軍負罪名。白晝叫閽無近戚，六合茫茫皆漢土，此身無處哭田橫。
噴玉泉冥會詩八首：白衣叟噴玉泉感舊遊書懷
作者：李玖（唐）

樹色川光向晚晴，舊曾遊處事分明。鼠穿月榭荊榛合，傷心穀口東流水，猶噴當時寒玉聲。
噴玉泉冥會詩八首：四丈夫同賦
作者：李玖（唐）

鳥啼鶯語思何窮，一世榮華一夢中。李固有冤藏蠹簡，春月不知人事改，閑垂光影照洿宮。桃蹊李徑盡荒涼，訪舊尋新益自傷。雖有衣衾藏李固，天爵竟為人爵誤，誰能高叫問蒼蒼。落花寂寂草綿綿，雲影山光盡宛然。壞室基摧新石鼠，惆悵林間中夜月，孤光曾照讀書筵。新荊棘路舊衡門，又駐高車會一尊。寒骨未沾新雨露，珍重昔年金谷友，共來泉際話幽魂。
下第歸宜春酬黃頗餞別
作者：潘唐（唐）

聖代澄清雨露均，獨懷惆悵出鹹秦。承明未薦相如賦，一從此地曾攜手，益羨江頭桃李春。
蜀
作者：徐夤（唐）

雖倚關張敵萬夫，豈勝恩信作良圖。能均漢祚三分業，君王幸是中山後，建國如何號蜀都。
魏
作者：徐夤（唐）

伐罪書勳令不常，爭教為帝與為王。十年小怨誅桓邵，奸雄事過分明見，英識空懷許子將。
吳
作者：徐夤（唐）

一主參差六十年，父兄猶慶授孫權。不迎曹操真長策，秦嬴謾作東遊計，紫氣黃旗豈偶然。
兩晉
作者：徐夤（唐）

三世深謀啟帝基，可憐孀婦與孤兒。罪歸成濟皇天恨，誰知高鼻能知數，競向中原簸戰旗。
宋二首
作者：徐夤（唐）

天爵休將儋石論，一身恭儉萬邦尊。賭將金帶驚寰海，草中求活非吾事，豈啻橫身向廟門。百萬人甘一擲輸，玄穹惟與道相符。豈知紫殿新天子，三年未得分明夢，卻為蘭陵起霸圖。
陳
作者：徐夤（唐）

三惑昏昏中紫宸，萬機拋卻醉臨春。書中不禮隋文帝，兵戈半渡前江水，狎客猶聞爭酒巡。
讀史
作者：徐夤（唐）

亞父淒涼別楚營，天留三傑翼龍爭。高才無主不能用，須知飲啄繇天命，休問黃河早晚清。
漢宮新寵
作者：徐夤（唐）

位在嬪妃最上頭，笑他長信女悲秋。日中月滿可能久，妾家兄弟知多少，恰要同時拜列侯。
開元即事
作者：徐夤（唐）

曲江真宰國中訛，尋奏漁陽忽荷戈。堂上有兵天不用，未必蛾眉能破國，千秋休恨馬嵬坡。
李翰林
作者：徐夤（唐）

謫下三清列八仙，獲調羹鼎侍龍顏。吟開鎖闥窺天近，遺編往簡應飛去，散入祥雲瑞日間。
聞長安庚子歲事
作者：徐夤（唐）

羽檄交馳觸冕旒，函關飛入鐵兜鍪。皇王去國未為恨，唐堯縱禪乾坤位，不是重華莫謾求。
公子行
作者：徐夤（唐）

十五轅門學控弦，六街騎馬去如煙。金多倍著牡丹價，相如謾說淩雲賦，四壁何曾有一錢。
依韻贈嚴司直
作者：徐夤（唐）

曾轉雙蓬到玉京，宣尼恩奏樂卿名。歌殘白石扣牛角，夫君才大官何小，堪恨人間事不平。
傷前翰林楊左丞
作者：徐夤（唐）

飛上鼇頭侍玉皇，三臺遺耀換餘光。人間搦管窮蒼頡，皇天未啟昇平運，不使伊皋相禹湯。
日月無情
作者：徐夤（唐）

日月無情也有情，朝升夕沒照均平。雖催前代英雄死，憑誰築斷東溟路，龍影蟬光免執行。
新月
作者：徐夤（唐）

雲際嬋娟出又藏，美人腸斷拜金方。姮娥一隻眉先掃，更期十五圓明夜，與破陰霾照八荒。
和尚書詠煙
作者：徐夤（唐）

無根無蒂結還融，曾觸嵐光徹底空。不散幾知離畢雨，瓊什捧來思舊隱，撲窗穿戶曉溟濛。
宮鶯
作者：徐夤（唐）

領得春光在帝家，早從深谷出煙霞。閑棲仙禁日邊柳，可憐鸚鵡矜言語，長閉雕籠歲月賒。
鬢髮
作者：徐夤（唐）

鬢添華髮數莖新，羅雀門前絕故人。減食為緣疏五味，天地有爐長鑄物，濁泥遺塊待陶鈞。
春入鯉湖
作者：徐夤（唐）

到來峭壁白雲齊，載酒春遊渡九溪。鐵嶂有樓霾欲墮，回首浮生真幻夢，何如斯地傍幽棲。
雙鷺
作者：徐夤（唐）

雙鷺雕籠昨夜開，月明飛出立庭隈。但教綠水池塘在，何人為我追尋得，重勸溪翁酒一杯。
鷓鴣
作者：徐夤（唐）

繡僕梅兼羽翼全，楚雞非瑞莫爭先。啼歸明月落邊樹，荔枝初熟無人際，啄破紅苞墜野田。
鷹
作者：徐夤（唐）

害物傷生性豈馴，且宜籠罩待知人。惟擒燕雀啖腥血，豪門不讀詩書者，走馬平原放玩頻。
蝴蝶二首
作者：徐夤（唐）

縹緲青蟲脫殼微，不堪煙重雨霏霏。一枝穠豔留教住，無情豈解關魂夢，莫信莊周說是非。拂綠穿紅麗日長，一生心事住春光。最嫌神女來行雨，鳴蟬性分殊迂闊，空解三秋噪夕陽。
郡侯坐上觀琉璃瓶中游魚
作者：徐夤（唐）

寶器一泓銀漢水，錦鱗才動即先知。似涵明月波寧隔，文翁未得沈香餌，擬置金盤召左慈。
剪刀
作者：徐夤（唐）

寶持多用繡為囊，雙日交加兩鬢霜。金匣掠平花翡翠，欲制縕袍先把看，質非紈綺愧銛鋩。
紙被
作者：徐夤（唐）

文采鴛鴦罷合歡，細柔輕綴好魚箋。一床明月蓋歸夢，赤眉豪客見皆笑，卻問儒生直幾錢。
紙帳
作者：徐夤（唐）

幾笑文園四壁空，避寒深入剡藤中。誤懸謝守澄江練，針羅截錦饒君侈，爭及蒙茸暖避風。
貢餘秘色茶盞
作者：徐夤（唐）

捩翠融青瑞色新，陶成先得貢吾君。功剜明月染春水，中山竹葉醅初發，多病那堪中十分。
筍鞭
作者：徐夤（唐）

筇竹巖邊剔翠苔，錦江波冷洗瓊瑰。累累節轉蒼龍骨，甯同晉帝環營日，拋賺中途後騎來。
詠簾
作者：徐夤（唐）

素節輕盈珠影勻，何人巧思間成文。閑垂別殿風應度，無情幾恨黃昏月，才到如鉤便墮雲。
詠燈
作者：徐夤（唐）

分影由來恨不同，綠窗孤館兩何窮。熒煌短焰長疑暗，莫言明滅無多事，曾比人生一世中。
詠扇
作者：徐夤（唐）

為發涼飆滿玉堂，每親襟袖便難忘。霜濃雪暗知何在，漢宮如有秋風起，誰信班姬淚數行。
詠筆二首
作者：徐夤（唐）

秦代將軍欲建功，截龍搜兔助英雄。用多誰念毛皆拔，班超握管不成事，投擲翻從萬裡戎。君子三歸擅一名，秋毫雖細握非輕。軍書羽檄教誰錄，毛幹時有何人潤，盡把燒焚恨始平。
詠錢
作者：徐夤（唐）

多蓄多藏豈足論，有誰還議濟王孫。能於禍處翻為福，朝爭暮競歸何處，盡入權門與幸門。
尚書筵中詠紅手帕
作者：徐夤（唐）

鶴綾三尺曉霞濃，送與東家二八容。羅帶繡裙輕好系，無事把將纏皓腕，為君池上折芙蓉。
尚書新造花箋
作者：徐夤（唐）

濃染紅桃二月花，只宜神筆縱龍蛇。淺澄秋水看雲母，使君即入金鑾殿，夜直無非草白麻。
釣車
作者：徐夤（唐）

荻灣漁客巧妝成，硾鑄銀星一點輕。拋過碧江鸂鶒岸，把向嚴灘尋轍跡，漁臺基在輾難傾。
柳
作者：徐夤（唐）

漠漠金條引線微，年年先翠報春歸。解籠飛靄延芳景，五株名顯陶家後，見說辭榮種者稀。
愁
作者：徐夤（唐）

夜長偏覺漏聲遲，往往隨歌慘翠眉。黃葉落催砧杵日，四皓入山招不得，無家歸客最堪欺。
草
作者：徐夤（唐）

廢苑荒階伴綠苔，恩疏長信恨難開。姑蘇麋鹿食思食，燕昭沒後多卿士，千載流芳郭隗臺。
螢
作者：徐夤（唐）

月墜西樓夜影空，透簾穿幕達房櫳。流光堪在珠璣列，欲知應候何時節，六月初迎大暑風。
水
作者：徐夤（唐）

火性何如水性柔，西來東出幾時休。莫言通海能通漢，洪波激湍歸何處，二月桃花滿眼流。
苔
作者：徐夤（唐）

印留麋鹿野禽蹤，巖壁漁磯幾處逢。金穀曉凝花影重，歸去掃除階砌下，蘚痕殘綠一重重。
曉
作者：徐夤（唐）

水盡銅龍滴漸微，景陽鐘動夢魂飛。潼關雞唱促歸騎，羲和晴聳扶桑轡，借與寰瀛看早暉。
別
作者：徐夤（唐）

酒盡歌終問後期，泛萍浮梗不勝悲。東門匹馬夜歸處，可憐範陸分襟後，空折梅花寄所思。
夜
作者：徐夤（唐）

日墜虞淵燭影開，沉沉煙霧壓浮埃。剡川雪滿子猷去，愁人莫道何時旦，自有鐘鳴漏滴催。
雨
作者：徐夤（唐）

引電隨龍密又輕，酒杯閑噀得嘉名。千山草木如雲暗，陰妖冷孽成何怪，敢蔽高天日月明。
萍
作者：徐夤（唐）

為實隨流瑞色新，泛風縈草護遊鱗。密行碧水澄涵月，平湖春渚知何限，撥破閑投獨繭綸。
恨
作者：徐夤（唐）

事與時違不自由，如燒如刺寸心頭。烏江項籍忍歸去，須知入骨難銷處，莫比人間取次愁。
鴻
作者：徐夤（唐）

行如兄弟影連空，春去秋來燕不同。紫塞別當秋露白，況解銜蘆避弓箭，一聲歸唳楚天風。
鶴
作者：徐夤（唐）

閬苑瑤臺歲月長，一歸華表好增傷。新聲乍警初零露，三山頂上無人處，瓊樹堪巢不死鄉。
鵲
作者：徐夤（唐）

神化難源瑞即開，雕陵毛羽出塵埃。香閨報喜行人至，瓊枝翠葉庭前植，從待翩翩去又來。
霜
作者：徐夤（唐）

應節誰窮造化端，菊黃豺祭問應難。紅窗透出鴛衾冷，世間無比催搖落，松竹何人肯更看。
風
作者：徐夤（唐）

城上寒來思莫窮，土囊萍末兩難同。飄成遠浪江湖際，春能和煦秋搖落，生殺還同造化功。
帆
作者：徐夤（唐）

豈勞孤棹送行舟，輕過天涯勢未休。斷岸曉看殘月掛，幸遇濟川恩不淺，北溟東海更何愁。
夢
作者：徐夤（唐）

月落燈前閉北堂，神魂交入杳冥鄉。文通毫管醒來異，生松十八年方應，通塞人間豈合忙。
東
作者：徐夤（唐）

紫氣天元出故關，大明先照九垓間。鼇山海上秦娥去，蟠桃樹在煙濤水，解凍風高未得攀。
西
作者：徐夤（唐）

密雲郊外已回秋，日下崦嵫景懶收。秦帝城高堅似鐵，見說山傍偏出將，犬戎降盡複何愁。
南
作者：徐夤（唐）

罩罩嘉魚憶此方，送君前浦恨難量。火山遠照蒼梧郡，鐘儀冠帶歸心阻，蝴蝶飛園萬草芳。
北
作者：徐夤（唐）

雪滿湖天日影微，李君降虜失良時。窮溟駕浪鶤鵬化，可憐燕穀花間晚，鄒律如何為一吹。
雲
作者：徐夤（唐）

漠漠沉沉向夕暉，蒼梧巫峽兩相依。天心白日休空蔽，為霖須救蒼生旱，莫向西郊作雨稀。
燕
作者：徐夤（唐）

從待銜泥濺客衣，百禽靈性比他稀。何嫌何恨秋須去，吳王宮女嬌相襲，合整雙毛預奮飛。
蟬
作者：徐夤（唐）

寒鳴寧與眾蟲同，翼鬢緌冠豈道窮。殼蛻已從今日化，從此最能驚賦客，計居何處轉飛蓬。
露
作者：徐夤（唐）

鶴鳴先警雁來天，洗竹沾花處處鮮。散彩幾當蟬飲際，怵惕與霜同降日，蘋蘩思薦獨淒然。
霞
作者：徐夤（唐）

天際何人濯錦歸，偏宜殘照與晨暉。流為洞府千年酒，勞生願學長生術，餐盡紅桃上漢飛。
蒲
作者：徐夤（唐）

濯秀盤根在碧流，紫茵含露向晴抽。編為細履隨君步，鴛鴦鸂鶒多情甚，日日雙雙繞傍遊。
泉
作者：徐夤（唐）

非鑿非疏出洞門，源深流嶮合還分。高成瀑布漱逋客，舊齋一帶連松竹，明月窗前枕上聞。
煙
作者：徐夤（唐）

燎野焚林見所從，惹空橫水展形容。能滋甘雨隨車潤，有時片片風吹去，海碧山清過幾重。
閑
作者：徐夤（唐）

不管人間是與非，白雲流水自相依。一瓢掛樹傲時代，客星辭得漢光武，卻坐東江舊蘚磯。
忙
作者：徐夤（唐）

雙競龍舟疾似風，一星球子兩明同。平吳破蜀三除裡，兵還失路旌旗亂，驚起紅塵似轉蓬。
淚
作者：徐夤（唐）

發事牽情不自由，偶然惆悵即難收。已聞抱玉沾衣濕，世間何處偏留得，萬點分明湘水頭。
月
作者：徐夤（唐）

碧落誰分造化權，結霜凝雪作嬋娟。寒蟬若不開三穴，郤詵樹老堯蓂換，惆悵今年似去年。
塞上
作者：黃滔（唐）

掘地破重城，燒山搜伏兵。金徽互嗚咽，玉笛自淒清。使發西都聳，塵空北嶽橫。長河涉有路，曠野宿無程。沙雨黃鶯囀，轅門青草生。馬歸秦苑牧，人在虜雲耕。落日牛羊聚，秋風鼓角鳴。如何漢天子，青塚杳含情。
寄獻梓橦山侯侍禦
作者：黃滔（唐）

漢宮行廟略，簪笏落民間。直道三湘水，高情四皓山。賜衣僧脫去，奏表主批還。地得松蘿塢，泉通雨雪灣。東門添故事，南省缺新班。片石秋從露，幽窗夜不關。夢餘蟾隱映，吟次鳥綿蠻。可惜相如作，當時事悉閑。
壬癸歲書情
作者：黃滔（唐）

故園招隱客，應便笑無成。謁帝逢移國，投文值用兵。孤松憐鶴在，疏柳惡蟬鳴。匹馬迷歸處，青雲失曩情。江頭寒夜宿，壟上歉年耕。冠蓋新人物，漁樵舊弟兄。易生唯白髮，難立是浮名。惆悵灞橋路，秋風誰入行。
河南府試秋夕聞新雁
作者：黃滔（唐）

湘南飛去日，薊北乍驚秋。叫出隴雲夜，聞為客子愁。一聲初觸夢，半白已侵頭。旅館移欹枕，江城起倚樓。餘燈依古壁，片月下滄洲。寂聽良宵徹，躊躇感歲流。
省試奉詔漲曲江池
作者：黃滔（唐）

地脈寒來淺，恩波住後新。引將諸派水，別貯大都春。幽咽疏通處，清泠迸入辰。漸平連杏岸，旋闊映樓津。沙沒迷行徑，洲寬恣躍鱗。願當舟楫便，一附濟川人。
題宣一僧正院
作者：黃滔（唐）

五級淩虛塔，三生落發師。都僧須有託，孤嶠遂無期。井邑焚香待，君侯減俸資。山衣隨疊破，萊骨逐年羸。茶取寒泉試，松於遠澗移。吾曹來頂手，不合不題詩。
和吳學士對春雪獻韋令公次韻
作者：黃滔（唐）

春雪下盈空，翻疑臘未窮。連天寧認月，墮地屢兼風。忽誤邊沙上，應平火嶺中。林間妨走獸，雲際落飛鴻。梁苑還吟客，齊都省創宮。掩扉皆墐北，移律愧居東。書幌飄全濕，茶鐺入旋融。奔川半留滯，疊樹互玲瓏。出戶行瑤砌，開園見粉叢。高才興詠處，真宰答殊功。
省試一一吹竽
作者：黃滔（唐）

齊竽今曆試，真偽不難知。欲使聲聲別，須令個個吹。後先無錯雜，能否立參差。次第教單進，宮商乃異宜。凡音皆竄跡，至藝始呈奇。以此論文學，終憑一一窺。
明月照高樓
作者：黃滔（唐）

月滿長空朗，樓侵碧落橫。波文流藻井，桂魄拂雕楹。深鑒羅紈薄，寒搜戶牖清。冰鋪梁燕噤，霜覆瓦松傾。卓午收全影，斜懸轉半明。佳人當此夕，多少別離情。
廣州試越臺懷古
作者：黃滔（唐）

南越千年事，興懷一旦來。歌鐘非舊俗，煙月有層臺。北望人何在，東流水不回。吹窗風雜瘴，沾檻雨經梅。壯氣曾難揖，空名信可哀。不堪登覽處，花落與花開。
襄州試白雲歸帝鄉
作者：黃滔（唐）

杳杳複霏霏，應緣有所依。不言天路遠，終望帝鄉歸。高嶽和霜過，遙關帶月飛。漸憐雙闕近，寧恨眾山違。陣觸銀河亂，光連粉署微。旅人隨計日，自笑比麻衣。
省試內出白鹿宣示百官
作者：黃滔（唐）

上瑞何曾乏，毛群表色難。推於五靈少，宣示百寮觀。形奪場駒潔，光交月兔寒。已馴瑤草別，孤立雪花團。戴豸慚端士，抽毫躍史官。貴臣歌詠日，皆作白麟看。
出關言懷
作者：黃滔（唐）

又乞書題出，關西謁列侯。寄家僧許嶽，釣浦雨移洲。賣馬登長陸，沾衣逐勝遊。菜腸終日餒，霜鬢度年秋。詩苦無人愛，言公是世仇。卻憐庭際草，中有號忘憂。
壺公山
作者：黃滔（唐）

八面峰巒秀，孤高可偶然。數人遊頂上，滄海見東邊。不信無靈洞，相傳有古仙。橘如珠夏在，池象月垂穿。彷彿嘗聞樂，岧嶢半插天。山寒徹三伏，松偃出千年。樵牧時迷所，倉箱歲疊川。嚴祠風雨管，怪木薜蘿纏。青草方中藥，蒼苔石裡錢。瓊津流乳竇，春色駐芝田。烏兔中時近，龍蛇蟄處羶。嘉名光列土，秀氣產群賢。瀑鎖瑤臺路，溪升釣浦船。鼇頭擎恐沒，地軸壓應旋。蠲疾寒甘露，藏珍起瑞煙。畫工飛夢寐，詩客寄林泉。掘地多雲母，緣霜欠木綿。井通鰍吐脈，僧隔虎棲禪。危磴千尋拔，奇花四季鮮。鶴歸懸圃少，鳳下碧梧偏。桃易炎涼熟，茶推醉醒煎。村家蒙棗慄，俗骨爽猿蟬。谷語升喬鳥，陂開共蒂蓮。落楓丹葉舞，新蕨紫芽拳。翠竹雕羌笛，懸藤煮蜀箋。白雲長掩映，流水別潺湲。作賦前儒闕，沖虛南國先。省郎求牧看，野老葺齋眠。寺立興衰創，碑須一二鐫。清吟思卻隱，簪紱奈縈牽。
和王舍人、崔補闕題天王寺
作者：黃滔（唐）

郭內青山寺，難論此崛奇。白雲生院落，流水下城池。石像雷霆啟，江沙鼎鼐期。嶽僧來坐夏，秦客會題詩。岡轉泉根滑，門升蘚級危。紫微今日句，黃絹昔年碑。歇鶴松低閣，鳴蛩徑出籬。粉垣千堵束，金塔九層支。啼鳥笙簧韻，開花錦繡姿。清齋奔井邑，玄發剃熊羆。極浦征帆小，平蕪落日遲。風篁清卻暑，煙草綠無時。信士三公作，靈蹤四絕推。良遊如不宿，明月擬何之。
投翰長趙侍郎
作者：黃滔（唐）

禹門西面逐飄蓬，忽喜仙都得入蹤。賈氏許頻趨季虎，五色筆驅神出沒，八花磚接帝從容。詩酬禦制風騷古，攀鴻日淺魂飛越，為鯉年深勢噞喁。澤國雨荒三徑草，願嚮明朝薦幽滯，免教號泣觸登庸。
鄜畤李相公
作者：黃滔（唐）

秦城擇日發徵轅，齋戒來投節制尊。分虎名高初命相，華舍未開寧有礙，彩毫雖乏敢無言。生兼文武為人傑，功高馬卸黃金甲，臺迥賓歡白玉樽。九穗嘉禾垂綺陌，青草連沙無血濺，黃榆鎖塞有鶯翻。笙歌合遝春風郭，
成名後呈同年
作者：黃滔（唐）

業詩攻賦薦鄉書，二紀如鴻曆九衢。待得至公搜草澤，蒙楚數疑休下泣，師劉大喝已為盧。人間灰管供紅杏，名推顏柳題金塔，飲自燕秦索玉姝。退愧單寒終預此，
投刑部裴郎中
作者：黃滔（唐）

兩榜驅牽別海涔，佗門不合覓知音。瞻恩雖隔雲雷賜，已齊日月懸千古，肯誤風塵使陸沉。拜首敢將誠吐血，緇化衣空難抵雪，黑銷頭盡不勝簪。數行淚裡依投志，
輦下寓題
作者：黃滔（唐）

對酒何曾醉，尋僧未覺閑。無人不惆悵，終日見南山。
寄題崔校書郊舍
作者：黃滔（唐）

一片寒塘水，尋常立鷺鷥。主人貧愛客，沽酒往吟詩。
秋思
作者：黃滔（唐）

碧嶂猿啼夜，新秋雨霽天。誰人愛明月，露坐洞庭船。
芳草
作者：黃滔（唐）

澤國多芳草，年年長自春。應從屈平後，更苦不歸人。
輦下書事
作者：黃滔（唐）

北闕新王業，東城入羽書。秋風滿林起，誰道有鱸魚。
入關言懷
作者：黃滔（唐）

背將蹤跡向京師，出在先春入後時。落日灞橋飛雪裡，已聞南院有看期。
過長江
作者：黃滔（唐）

曾搜景象恐通神，地下還應有主人。若把長江比湘浦，離騷不合自靈均。
題靈峰僧院
作者：黃滔（唐）

系馬松間不忍歸，數巡香茗一枰棋。擬登絕頂留人宿，猶待滄溟月滿時。
司馬長卿
作者：黃滔（唐）

一自梁園失意回，無人知有掞天才。漢宮不鎖陳皇后，誰肯量金買賦來。
歸思
作者：黃滔（唐）

薊北風煙空漢月，湘南雲水半蠻邊。寒為旅雁暖還去，秦越離家可十年。
東林寺貫休上人篆隸題詩
作者：黃滔（唐）

師名自越徹秦中，秦越難尋師所從。墨蹟兩般詩一首，香爐峰下似相逢。
寓江州李使君
作者：黃滔（唐）

使君曾被蟬聲苦，每見詞文即為愁。況是楚江鴻到後，可堪西望發孤舟。
遊南寓題
作者：黃滔（唐）

江山節被雪霜遺，毒草過秋未擬衰。天不當時命鄒衍，亦將寒律入南吹。
和同年趙先輩觀文
作者：黃滔（唐）

玉兔輪中方是樹，金鼇頂上別無山。雖然回首見煙水，事主酬恩難便閑。
出京別同年
作者：黃滔（唐）

一枝仙桂已攀援，歸去煙濤浦口村。雖恨別離還有意，槐花黃日出青門。
木芙蓉三首
作者：黃滔（唐）

黃鳥啼煙二月朝，若教開即牡丹饒。天嫌青帝恩光盛，留與秋風雪寂寥。卻假青腰女剪成，綠羅囊綻彩霞呈。誰憐不及黃花菊，只遇陶潛便得名。須到露寒方有態，為經霜裛稍無香。移根若在秦宮裡，多少佳人泣曉妝。
九日
作者：黃滔（唐）

陽數重時陰數殘，露濃風硬欲成寒。莫言黃菊花開晚，獨佔樽前一日歡。
夏州道中
作者：黃滔（唐）

隴雁南飛河水流，秦城千里忍回頭。徵行渾與求名背，九月中旬往夏州。
經慈州感謝郎中
作者：黃滔（唐）

金聲乃是古詩流，況有池塘春草儔。莫遣宣城獨垂號，雲山彼此謝公遊。
寓題
作者：黃滔（唐）

吳中煙水越中山，莫把漁樵謾自寬。歸泛扁舟可容易，五湖高士是拋官。
寄宋明府
作者：黃滔（唐）

北闕秋期南國身，重關煙月五溪雲。風蟬已有數聲急，賴在陶家柳下聞。
靈均
作者：黃滔（唐）

莫問靈均昔日遊，江籬春盡岸楓秋。至今此事何人雪，月照楚山湘水流。
馬嵬
作者：黃滔（唐）

錦江晴碧劍鋒奇，合有千年降聖時。天意從來知幸蜀，不關胎禍自蛾眉。
和陳先輩陪陸舍人春日遊曲江
作者：黃滔（唐）

劉超遊召郤詵陪，為憶池亭舊賞來。紅杏花旁見山色，詩成因觸鼓聲回。
花
作者：黃滔（唐）

莫道顏色如渥丹，莫道馨香過蕖蘭。東風吹綻還吹落，明日誰為今日看。
捲簾
作者：黃滔（唐）

綠鬟侍女手纖纖，新捧嫦娥出素蟾。衛玠官高難久立，莫辭雙卷水精簾。
啟帳
作者：黃滔（唐）

得人憎定繡芙蓉，愛鎖嫦娥出月蹤。侍女莫嫌抬素手，撥開珠翠待相逢。
去扇
作者：黃滔（唐）

城上風生蠟炬寒，錦帷開處露翔鸞。已知秦女昇仙態，休把圓輕隔牡丹。
別後
作者：黃滔（唐）

夢裡相逢無後期，煙中解佩杳何之。虧蟾便是陳宮鏡，莫吐清光照別離。
嚴陵釣臺
作者：黃滔（唐）

終向煙霞作野夫，一竿竹不換簪裾。直鉤猶逐熊羆起，獨是先生真釣魚。
馬嵬二首
作者：黃滔（唐）

鐵馬嘶風一渡河，淚珠零便作驚波。鳴泉亦感上皇意，流下隴頭嗚咽多。龍腦移香鳳輦留，可能千古永悠悠。夜臺若使香魂在，應作煙花出隴頭。
閏八月
作者：黃滔（唐）

無人不愛今年閏，月看中秋兩度圓。唯恐雨師風伯意，至時還奪上樓天。
奉和翁文堯戲寄
作者：黃滔（唐）

掘蘭宮裡數名郎，好是乘軺出帝鄉。兩度還家還未有，別論光彩向冠裳。
奉和文堯對庭前千葉石榴
作者：黃滔（唐）

一朵千英綻曉枝，彩霞堪與別為期。移根若在芙蓉苑，豈向當年有醒時。
翁文堯以美疹暫滯令公大王益得異禮觀今日…輒成一章
作者：黃滔（唐）

滋賦諴文侯李盛，終求一襲錦衣難。如何兩度還州裡，兼借鄉人更剩觀。
贈友人
作者：黃滔（唐）

超達陶子性，留琴不設弦。覓句朝忘食，傾杯夜廢眠。愛月影為伴，吟風聲自連。聽此鶯飛谷，心懷迷遠川。
寄禪月大師
作者：周庠（唐）

昨日塵遊到幾家，就中偏省近宣麻。水田鋪座時移畫，有時撚得休公卷，倚柱閑吟見落霞。
寄禪月大師
作者：張格（唐）

龍華咫尺斷來音，日夕空馳詠德心。禪月字清師號別，莫倚名高忘故舊，曉晴閒步一相尋。
贈禪月大師
作者：王鍇（唐）

長愛吾師性自然，天心白月水中蓮。神通力遍恆沙外，太平時節俱無事，莫惜時來話草玄。
奉詔賦蜀主降唐
作者：牛希濟（唐）

滿城文武欲朝天，不覺鄰師犯塞煙。唐主再懸新日月，古往今來亦如此，幾曾歡笑幾潸然。
蜀馱引
作者：馮涓（唐）

昂藏大步蠶叢國，曲頸微伸高九尺。卓女窺窗莫我知，嚴仙據案何曾識。自古皆傳蜀道難，爾何能過拔蛇山。忽驚登得雞翁磧，又恐礙著鹿頭關。
句
作者：馮涓（唐）

不隨俗物皆成土，只待良時卻補天。（《題支機石》，釜魚化作池中物，木履浮為天際船。
從幸秦川賦鷙獸詩
作者：李浩弼（唐）

巖下年年自寢訛，生靈餐盡意如何。爪牙眾後民隨減，長途莫怪無人跡，盡被山王稜殺他。
批子弟理舊居狀
作者：楊玢（唐）

四鄰侵我我從伊，畢竟須思未有時。試上含元殿基望，秋風秋草正離離。
登慈恩寺塔
作者：楊玢（唐）

紫雲樓下曲江平，鴉噪殘陽麥隴青。莫上慈恩最高處，不堪看又不堪聽。
遣歌妓
作者：楊玢（唐）

垂老無端用意乖，誰知道侶厭清齋。如今又採蘼蕪去，辜負張君繡靸鞋。
和題劍門
作者：韓昭（唐）

閉關防老寇，孰敢振威稜。險固疑天設，山河自古憑。三川奚所賴，雙劍最堪矜。鳥道微通處，煙霞鎖百層。
從幸秦川過白衛獻詩
作者：韓昭（唐）

吾王巡狩為安邊，此去秦亭尚數千。夜照路岐山店火，八駿似龍人似虎，何愁飛過大漫天。
記皂江墮水事
作者：楊鼎夫（唐）

青城山峭皂江寒，欲度當時作等閒。棹逆狂風趨近岸，今日深恩無以報，令人羞記雀銜環。
題張道隱太山祠畫龍
作者：蔣貽恭（唐）

世人空解競丹青，惟子通玄得墨靈。應有鬼神看下筆，靜閉綠堂深夜後，曉來簾幕似聞腥。
詠蠶
作者：蔣貽恭（唐）

辛勤得繭不盈筐，燈下繅絲恨更長。著處不知來處苦，但貪衣上繡鴛鴦。
漁父歌三首
作者：李珣（唐）

水接衡門十裡餘，信船歸去臥看書。輕爵祿，慕玄虛，莫道漁人只為魚。避世垂綸不記年，官高爭得似君閑。傾白酒，對青山，笑指柴門待月還。棹警鷗飛水濺袍，影侵潭面柳垂絛。終日醉，絕塵勞，曾見錢塘八月濤。
感禿鶖潛吟
作者：顧夐（唐）

昔日曾看瑞應圖，萬般祥瑞不如無。摩訶池上分明見，仔細看來是那鶘。
與杜光庭
作者：張令問（唐）

試問朝中為宰相，何如林下作神仙。一壺美酒一爐藥，飽聽松風白晝眠。
贈程秘書
作者：盧象（唐）

客自岐陽來，吐音若鳴鳳。孤飛畏不偶，獨立誰見用。忽從被褐中，召入承明宮。聖人借顏色，言事無不通。殷勤拯黎庶，感激論諸公。將相猜賈誼，圖書歸馬融。顧餘久寂寞，一歲麒麟閣。且共歌太平，勿嗟名宦薄。
家叔徵君東溪草堂二首
作者：盧象（唐）

開山十餘裡，青壁森相倚。欲識堯時天，東溪白雲是。雷聲轉幽壑，雲氣杳流水。澗影生龍蛇，巖端翳檉梓。大道終不易，君恩曷能已。鶴羨無老時，龜言攝生理。浮年笑六甲，元化潛一指。未暇掃雲梯，空慚阮氏子。今朝共遊者，得性閑未歸。已到仙人家，莫驚鷗鳥飛。水深嚴子釣，松掛巢父衣。雲氣轉幽寂，溪流無是非。名理未足羨，腥臊詎所希。自惟負貞意，何歲當食薇。
鄉試後自鞏還田家，因謝鄰友見過之作
作者：盧象（唐）

雞鳴出東邑，馬倦登南巒。落日見桑柘，翳然丘中寒。鄰家多舊識，投暝來相看。且問春稅苦，兼陳行路難。園場近陰壑，草木易凋殘。峰晴雪猶積，澗深冰已團。浮名知何用，歲晏不成歡。置酒共君飲，當歌聊自寬。
青雀歌
作者：盧象（唐）

啾啾青雀兒，飛來飛去仰天池。逍遙飲啄安涯分，
雜詩二首
作者：盧象（唐）

家居五原上，徵戰是平生。獨負山西勇，誰當塞下名。死生遼海戰，雨雪薊門行。諸將封侯盡，論功獨不成。君家禦溝上，垂柳夾朱門。列鼎會中貴，鳴珂朝至尊。死生在片議，窮達由一言。須識苦寒士，莫矜狐白溫。
贈廣川馬先生
作者：盧象（唐）

經書滿腹中，吾識廣川翁。年老甘無位，家貧懶發蒙。人歸洙泗學，歌盛舞雩風。願接諸生禮，三年事馬融。
峽中作
作者：盧象（唐）

高唐幾百里，樹色接陽臺。晚見江山霽，宵聞風雨來。雲從三峽起，天向數峰開。靈境信難見，輕舟那可回。
竹裡館
作者：盧象（唐）

江南冰不閉，山澤氣潛通。臘月聞山鳥，寒崖見蟄熊。柳林春半合，荻筍亂無叢。回首金陵岸，依依向北風。
永城使風
作者：盧象（唐）

長風起秋色，細雨含落暉。夕鳥向林去，晚帆相逐飛。蟲聲出亂草，水氣薄行衣。一別故鄉道，悠悠今始歸。
和徐侍郎叢筱詠
作者：盧象（唐）

中禁夕沉沉，幽篁別作林。色連雞樹近，影落鳳池深。為重淩霜節，能虛應物心。年年承雨露，長對紫庭陰。
駕幸溫泉
作者：盧象（唐）

傳聞聖主幸新豐，清蹕鳴鑾出禁中。細草終朝隨步輦，此日小臣徒獻賦，漢家誰複重揚雄。